રાહુલ ગાંધીએ ટ્વિટ કરીને કહ્યું કે ચહેરા પર ચિંતા અને માથા પર પરસેવો, ડરેલા-ડરેલા સાહેબ નજરે આવી રહ્યા છે. શાહ-જાદા અને રાફેલના પ્રશ્નો પર ખબર નહીં કેમ તેમના હોંઠ સીવાઇ જાય છે. વધુમાં વડાપ્રધાન નરેન્દ્ર મોદીની જનસભા પછી કોંગ્રેસે પણ પ્રેસવાર્તા કરી હતી. કોંગ્રેસના પ્રવક્તા આનંદ શર્માએ આ પ્રેસવાર્તામાં પીએમ પર આક્ષેપ મૂકતા કહ્યું હતું કે વડાપ્રધાન અસ્વસ્થ માનસિકતાના શિકાર થયા છે જે વાત રાષ્ટ્રીય ચિંતાનો વિષય છે. તેમને એવુ લાગી રહ્યુ છે તે તેમના અને ભાજપની શરૂઆત પહેલા ગુજરાત કે દેશમાં કંઇ થયું જ નથી. ઉલ્લેખનીય છે કે બુધવારે પણ વડાપ્રધાન નરેન્દ્ર મોદી ગુજરાતની મુલાકાતે છે. ત્યારે રાહુલના પ્રહારો પર પીએમ મોદી કંઇ બોલે છે કેમ તે હવે જોવું રહ્યું.